'त्यसो भए केही दौडधूप गर्नुहोस्। एकै ठाउँ बसेर त काम चल्दैन। छेउछाउका गाउँमा घुम्नुहोस्। म्युनिसिपलका चेयरम्यान साहेबसँग भनेर यहाँ एउटा रक्सी र ताडीको दोकान खोलीदिऊँ भन्ने लागेको छ। त्यसो भए छेउछाउका चमारहरू सधैँ यहाँ आउँछन् र तपाईँलाई उनीहरूसँग घुलमिल हुने मौका जुर्छ। अचेल यस्ता ससाना दाउपेच नगरी कामै चल्दैन। मलाई नै हेर्नुस् न कुनै दिन त्यस्तो बित्दैन जुन दिन सहरका दुई-चार धनीमानीसँग भेट नहोस्। दस हजारको एउटै पोलिसी हातलाग्यो भने पनि कैयन् दिनको भागदौड ठेगान लाग्छ।'
